નવાસવા એસ.ડી.એમ.ને થોડાક જ દિવસોમાં નવાબના કારભારી મળવા આવે છે, જે નવાબ વતી શુભેચ્છા પાઠવે છે અને નવાબ જ્યાં રહે છે એ કિલ્લામાં, પેલેસમાં આવવા ભાવભીનું આમંત્રણ પાઠવે છે. કારભારી એક જૈન આધેડ ગૃહસ્થ છે. જૈનો જે રાધનપુરની મુખ્ય વેપારી કોમ છે, તેમાં પરંપરાગત રીતે કારભારી પદ એમના દ્વારા જ નિભાવવામાં આવતું. કારભારી અત્યંત સૌમ્ય અને નમ્ર સજ્જન લાગ્યા. નવા પ્રાંત અધિકારી એમ નવાબને મળે? કારભારીએ પ્રયત્નો ચાલુ રાખ્યા. વળી એક દિવસ એ આ માટેનું આમંત્રણ લઈને આવ્યા. એમણે આમંત્રણ સ્વીકારી લીધું.